    பேழையின் அடையாளம் கூறினாள் அன்னம்.   இளவஞ்சி அன்னம்உரைத் திடுவாள்: "ஐயா என்பேழை மன்னவரின் வாளின் நீளம்!  உள்அகலம் மூன்றுசாண்! உயரம் நாற்சாண்! ஒளிதிகழும் கிளிச்சிறைப்பொன் தகடு தன்னால்  வௌிப்புறமும், பொதிகைமலைச் சந்த னத்தின் வெண்பலகை உட்புறமும் காணும்; மேலே  உளிஅழுந்தும் எழுத்தாலே உள்ளி ருக்கும் உயர்பொருள்கள் அத்தனைக்கும் பெயர்கள் காணும்.   வாள், நகைகள், ஆடைவகை முழுநீ ளத்தில் வைத்திடுபொற் பட்டயம்பே ழைக்கு ளுண்டு!  காணுகநீர்" என்றுரைத்துத் தான ணிந்த கழுத்தணியைக் கழற்றிஅதில் அமைத்தி ருந்த  ஆணிப்பொற் பேழையதன் அடையா ளத்தை அரசருக்கும் படையாட்சி தனக்கும் காட்டிச்